Република Србија

**ОПШТИНА ЉУБОВИЈА**

**-Општинска управа-**

-Комисија за јавну набавку-

Број: 404- 43/2018-04

23.07.2018. године

Војводе Мишића 45

Љ у б о в и ј а

**ПРЕДМЕТ**: Одговор Комисије за јавну набавку бр. 1

Комисији за јавну набавку радова на рехабилитацији Ваљевске улице и дела Сокоградске улице, редни број ЈН 40/2018, дана 20.07.2018. године, упућени су захтеви за појашњење конкурсне документације, односно три питања:

**Питање бр. 1**: У конкурсној документацији Радови на рехабилитацији Ваљевске улице и дела Сокоградске улице, редни број ЈН 40/2018, у делу IV. Услови за учешће у поступку јавне набавке из члана 75.и 76. ЗЈН и упутства како се доказује испоњеност тих услова , део ДОДАТНИ УСЛОВИ под редним бројем 2.) а.) у оквиру кадровског капацитета-кључно тхничко особље, потребно је да понуђач има у радном односу на неодређено време или одређено време или ангажовано лице по уговору у ван радног односа са личном лиценцом и то:

|  |
| --- |
| ***Кључно техничко особље*** |
| * 1 дипломирани инжењер грађевинске струке са важећом лиценцом ИКС бр.410 или 412 или 415 или 418 или 712 или 812, који ће решењем бити именован за одговорног извођача радова за путарски део |
| * 1 дипломирани инжењер грађевинске струке са важећом лиценцом ИКС бр. 413 или 414, који ће решењем бити именован за одговорног извођача радова за хидро део |
| * 1 дипломирани инжењер саобраћајне струке са важећом лиценцом ИКС бр. 470 |

Питање гласи: „Да ли понуђач испуњава услове кадровског капацитета ако има у радном односу једног одговрног извођача радова који поседује личну лиценцу 414 и 415.

**Одговор на питање бр.1.** Понуђач не испуњава услове ако има у радном односу једног одговрног извођача радова који поседује личну лиценцу 414 и 415, а да би испунио услове кадровског капацитета мора имати у радном односу једног одговрног извођача радова са важећом лиценцом 414 и једног одговрног извођача радова са важећом лиценцом 415.

**Питање бр. 2:** У Конкурсној документацији Позиција у I фази радова бр. 8.6. која врста геотекстила је потребна од 200г, 300г или 500г.

**Одговор на питање бр. 2**. Потребна врста геотекстила и карактеристике су ближе описане у Позицији I фази радова бр. 8.6. тако да се напред наведене карактеристике односе на неткани геотекстил од 200грама.

**Питање бр. 3:** У Конкурсној документацији Позиција у II фази радова бр. 3.3. која врста ДН летеће прирубнице је у питању.

**Одговор на питање бр. 3.** У питању је обична – класична прирубница ливено гвоздена.

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**